แนวโน้มหุ้นปรับตัวขึ้นต่อได้
นักวิเคราะห์ฯคาดตลาดหุ้นไทยเช้านี้ปรับตัวขึ้นต่อได้ ต่างชาติกลับมาซื้อหลังคลายกังวลคิวอี
29 ต.ค. 2565

นักวิเคราะห์ฯคาดตลาดหุ้นไทยเช้านี้ปรับตัวขึ้นต่อได้ ต่างชาติกลับมาซื้อหลังคลายกังวลคิวอี
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ดัชนีตลาดหุ้นไทยเช้านี้จะปรับตัวขึ้นต่อได้ จากวานนี้ที่ผ่านมาต่างชาติมีการขายออกสุทธิถึง 1.69 หมื่นล้านบาท โดยเป็นการซื้อ Big lot ของหุ้น MAKRO แล้วกว่า 1.76 หมื่นล้านบาท แสดงให้เห็นว่าต่างชาติกลับเข้ามาซื้อกว่า 1 พันล้านบาท รวมถึงมีการซื้อ SET50 futures สูงถึง 2.2 พันสัญญา เป็นสัญญาณที่ดีที่ต่างชาติเริ่มกลับเข้ามา ประกอบกับ นักลงทุนทั่วโลกมีการคาดการว่า ธนาคารกลางสหรัฐ(เฟด) จะยังไม่รีบถอนมาตการกระตุ้นเศรษฐกิจ (QE) เนื่องจากตัวเลข GDP ไตรมาส 1 ครั้งที่ 3 โตน้อยกว่าที่คาดไว้ที่ 2.4 % แต่โตเพียง 1.8 % จึงเป็นผลบวกต่อราคาหุ้นทั่วโลก
ในขณะเดียวกันได้ในไทยเองมี การทำ Windows dressing ช่วงปิดงบการเงินไตรมาส 2/56 แต่อย่างไรก็ตามต้องมีการติดตาม ศาลปกครองนัดฟังคำสั่งในคดีที่สมาคมต่อต้านโลกร้อนขอให้เพิกถอนแผนบริหารจัดการน้ำ 3.5 แสนล้านบาทของรัฐบาล ว่าจะมีคำตัดสินออกมาอย่างไร ในช่วงบ่ายยนี้ อีกทั้งเช้านี้ตลาดภูมิภาคอยู่ในแดนบวกทั้งหมด พร้อมให้แนวรับไว้ที่ 1,410-1,415 จุด และแนวต้าน 1,450-1,460 จุด